הכל פוליטי
אנחנו ילדי התקופה,; התקופה היא פוליטית.; כל המעשים היומיומיים; או הליליים שלך, שלנו, שלכם; הם מעשים פוליטיים.; תרצה או לא תרצה,; לגנים שלך עבר פוליטי,; לעור גוון פוליטי,; לעיניים היבט פוליטי.; כך או אחרת; לכל דבריך הדהוד,; לכל שתיקותך ההשתמעות; פוליטים.; אף בלכתך בסבך היער; אתה צועד צעדים פוליטיים; על קרקע פוליטית.; גם שירים לא פוליטיים הם פוליטיים,; ובמרומים מאיר ירח,; זה מכבר לא-ירחי,; להיות או להיות, זו השאלה.; איזו שאלה, חביבי, השב בהקלה.; שאלה פוליטית.; אינך חייב להיות בן אנוש; כדי להיות בעל משמעות פוליטית.; די בכך שתהיה נפט גולמי,; מספוא מרוכז, חומר גלם ממוחזר.; או אף שולחן ישיבות, שעל צורתו; התווכחו חודשים ארוכים:; מסביב לאיזה שולחן יש לשאת-לתת; על אודות חיים ומוות, עגול או מרובע.; בינתיים אנשים נהרגו,; חיות גוועו,; בתים עלו בלהבות.; ושדות צמחו פרא; כמו בתקופות קדם,; פחות פוליטיות.; כל דבר שאתה עושה אתה פוליטי; אין בכלל דבר שלא יוצא פוליטי; אתה פוליטי, אני פוליטי; איך אני רוצה שלא יהיה פוליטי; גם אני רוצה שלא יהיה פוליטי; אתה פוליטי, אני פוליטי; 